‘મારો દીકરો નીલ અગિયારમા ધોરમાં છે. બહુ જ ડાહ્યો છે. કહીએ તે કરે, ભણવામાં હોંશિયાર છે. સાયન્સ સ્ટુડન્ટ છે. એને બાયો-મેડિકલ એન્જિનિયરીંગમાં રિસર્ચ કરીને સાયન્ટીસ્ટ બનવું છે. એને વિદેશ જવું છે. મારે તમને બતાવવાનું કારણ એ છે કે એને જુઠ્ઠું બોલવાની ટેવ પડી છે. વાત-વાતમાં કન્વિનિયન્ટલી જુઠ્ઠું બોલે છે. અમારા ઘરમાં આવું જુઠ્ઠાણું ન જ ચાલે. જો કે એના ડૅડી બિઝનેસ કરે છે. શક્ય છે કે એ ક્લાયન્ટ સાથે ક્યારેક ધંધા માટે ખોટું બોલતા હોય. પણ બાકી તો એના પપ્પા ઘરમાં તો નોર્મલ વર્તન જ કરતા હોય. તમને પણ દેખાશે જ નીલ ડિટ્ટો એના પપ્પા જેવો જ દેખાય છે. બધા એને ડૅડીની ઝેરોક્સ કૉપી જ કહે છે. પણ જુઠ્ઠુ બોલવાનું ય ઝેરોક્સ જેવું થાય ખરું ? અદિતીબહેનનો સાયકોલોજીસ્ટને સવાલ બહુ ઇન્ટરેસ્ટિંગ હતો.